**Skandica ry**  **2. Pöytäkirja**

Hallituksen kokous 2/15

Ke 28.1.2015 klo 18

@ Proffan kellari

**Paikalla:** Katarina Karjalainen (pj), Satu Kytölä (sihteeri), Piia Aidantausta, Laura Koskinen, Maiju Haapanen, Anna-Sofia Mäkiranta, Veijo Vaakanainen, Roosa Väisänen, Muriel Kielosto, Katri Palonen.

**1. Kokouksen avaus**

Puheenjohtaja avasi kokouksen klo 18.07.

**2. Laillisuus ja päätösvaltaisuus**

Totesimme kokouksen lailliseksi ja päätösvaltaiseksi.

**3. Esityslistan hyväksyminen**

Hyväksytään esityslista seuraavin lisäyksin:

* Lisätään kohta 7: Edelliset pöytäkirjat
* Lisätään kohta 15: Kevätkokous

**4. Ilmoitusasiat**

* Alumni-ilta 21.1.: Oli mielenkiintoista kuultavaa. Paikalla n. 20 jäsentä.
* Ensimmäinen Vindiskokous 29.1.: Kaikki kynnelle kykenevät paikalle.
* Pedamöte 28.1.:
	+ Oppiaine sitä mieltä, että Skandica, sekä opiskelijat ylipäänsä, eivät vastaa s-posteihin. Kata pahoittelee Skandican puolesta ja lähettää kaikkien hallituslaisten yhteystiedot henkilökunnalle, jotta viestittely helpottuisi. Hallitus on kuitenkin myös sitä mieltä, että opettajatkaan eivät aina muista vastata viesteihin, joten ongelma on molemminpuolinen.
	+ Henkilökunta ehdotti, että 25.3. järjestettäisiin palautekeskustelu, jossa henkilökunta kertoo saamastaan opiskelijapalautteesta sekä vastavuoroisesti antaa palautetta opiskelijoille. Hallituksen mielestä tämä on hyvä idea.
	+ Oppiaineen nettisivuilla on oppiaineen toimintaperiaatteet, joissa myös Skandicalla on oma osuutensa. Hallitus miettii, pitääkö Skandican osuutta muokata. Henkilökunta halusi myös muistuttaa toimintaperiaatteissakin mainitusta kännykkäkiellosta luennoilla.
	+ Pedamötessä pohdittiin myös, miten tutkinnon kesken jättäneiden opiskelijoiden määrää voitaisiin pienentää.
* Showroom 29.1.: Hallitusbileet Showroomissa klo 20 alkaen. Tavataan ensin Proffassa ja jatketaan siitä yhdessä keskustaan.
* TYYn koulutukset: Roosa ja Katri osallistuivat hallitustoimijan ABC -koulutukseen. Muut eivät ole syystä tai toisesta päässeet vielä osallistumaan koulutuksiin.
* Lisäksi vaihdettiin hallituksen kuulumiset. Hallitus on hyvin väsynyt. Paitsi Ansku, joka on hyvin iloinen! ☺ Uuden sopomme Murielin olisi ehkä syytä huolestua hallituksen hyvinvoinnista ja järjestää jotakin piristävää toimintaa.

**5. Valitaan hallituksen kansainvälisyysvastaava**

* Kansainvälisyysvastaavaksi valitsimme Piia Aidantaustan.

**6. Posti**

Postissa maksumuistutus Vindögaan liittyen.

**7. Edelliset pöytäkirjat**

* Lauran hallituspesti unohtunut edellisestä pöytäkirjasta, Satu lisää sen sinne. Hyväksytään edellinen pöytäkirja näillä muutoksilla.

**8. Talous**

* Skandican kortilla maksettu 10,05e alumni-illan ostoksia.

**9. Laskiainen Germanican kanssa 17.2.**

Ansku on ollut yhteydessä Germanicaan ja TYYn saunan varaus on nyt vahvistunut. Milloin tapahtumavastaavat voisivat tavata ja suunnitella ohjelmaa? Ansku ehdottaa suunnitteluajankohdaksi 2. tai 3.2. Germanica maksaa saunan ja Skandica maksaa puolet vuokrasta Germanicalle.

**10. Skandiristeily 12.–13.3.**

Vahvistus hyteistä pitää ilmoittaa Viikkarille viim. 12.2. mennessä ja lasku pitää maksaa viim. 5.3. Näin ollen päätimme aikaistaa osallistujien viimeistä maksupäivää, joka on nyt siis 26.2. Kata muuttaa uudet tiedot Blankettiin ja ilmoittaa maksupäivän aikaistumisesta jo ilmoittautuneille. Tällä hetkellä on hieman epävarmaa, saavatko alle 21-vuotiaat osallistua risteilylle. Kata soittaa Viikkarille ja selvittää asian. Seuraava suunnittelupalaveri ke 11.2. klo 16 Proffassa.

**11. Pohjolan pidot 26.3.?**

TOPN:lta ei ole vieläkään saatu vahvistusta, sopiiko kyseinen päivä heille. Jäädään odottelemaan vastausta.

**12. Baaribileet**

Monkey vapaana sekä 26.2 että 26.3. Laura vahvistaa molemmat päivät. Satu kysyy Kantaa sekä ESN ÅA:ta mukaan ensimmäisiin bileisiin.

**13. Ekskutyöryhmän kuulumiset**

Jotta saisimme rahoituksen matkaa varten, matkan on oltava vähintään viikon mittainen. Rahoitus kuitenkin varmistuu vasta myöhemmin keväällä, joten tällä hetkellä ei vielä sen enempää ilmoitettavaa matkan suhteen.

**14. Talvireippailu**

Avantouintia Uittamolla. Veijo selvittää aikatauluja ja hintoja.

**15. Teatterireissu**

Mennään katsomaan Ronja Ryövärintytär -näytelmää. Ansku kysyy tarjousta maaliskuulle.

**16. Myyjäiset**

Katri on varannut myyjäispäivät 17.2. sekä 15.4. Leipomisvuorot päätetty viime kokouksessa. Myyjät päätetään myöhemmin.

**17. Kevätkokous**

Sääntömääräinen kevätkokous pidetään 25.2. klo 18.

**18. Träffetid**

Ei hallituksen ulkopuolisia osallistujia. Koska paikalla ei ollut ketään punatukkaista, palkinto meni parempiin suihin.

**19. Meta**

Sekä Veijo että Katri saattavat joutua eroamaan ensi syksynä hallituksesta työ- ja opiskelumahdollisuuksien vuoksi. Jos näin on, varajäsenet paikkaavat heidän pestinsä syksyllä.

Piia on löytänyt Facebookista hienoja kettutarroja, eikä malta enää keskittyä kokoukseen! ☺

**24. Seuraava kokous**

Ke 4.2 klo 18 @ Proffa

**21. Kokouksen päättäminen**

Puheenjohtaja päätti kokouksen klo 19.55.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_ Puheenjohtaja Sihteeri